Након Битке код Хејстингса, Град Лондон био је једна од ретких институција у којима су Енглези задржали одређени степен власти. У 12. веку формирана је Корпорација Града Лондона, а грађани су добили право да бирају градоначелника, најпре уз краљеву сагласност, а потом и директно. Град је био знатно оштећен пожарима у више наврата, најпре 1123, а потом и у познатом Великом пожару у Лондону 1666. године. До краја 16. века Лондон је постао значајан центар банкарства и међународне трговине. Краљевска берза је основана 1565. године.